Miturut tradisi zaman Edo, wanita ingkang sampun manten ngewahi furisode ingkang nate dipunginakaken nalika tasih enèm. Tradisi ingkang sami kagem wanita enèm ing nginggilipun 18 taun ingkang sampun genbuku, ananging dèrèng mantèn.[3] Lengen furisode ingkang dawa dipungunting, lan bikakan ing lengen furisode (furiyatsuguchi) dipunjait. Ing kala punika, wanita enem ingkang melambaikan lengen furisode minangka pratandha nalika wonten jaka ingkang dipunremeni. Bibar manten, lengen furisode ingkang dawa boten dipunagem malih lan dipungunting. Tradisi kasebut dipunwastani tomesode amargi sode (lengen kimono) dipundamel mandeg (tomeru).[3] Saking tradisi kasebut, kimono formal kagem wanita ingkang sampun manten dipunsebat tomesode.